text: Skyd sælerne
  05 januar 2014 kl. 11.37
  Der er nu så mange sæler, at nogle af dem bør skydes. Det mener fiskere.
  Og et flertal af folketingspolitikere er enige.
  Der har de senere år været en voldsom vækst i antallet af gråsæler og spættede sæler.
  De guffer især torsk i sig.
  Men fiskerne piver også over, at sælerne ødelægger deres net for at få fat i fiskene i nettet.
  Derfor mener ordførere fra Venstre, Socialdemokraterne og Radikale Venstre, at antallet af sæler bør begrænses, skriver Politiken.
  - Vi mennesker tager nok nogle gange og putter hovedet under armen, fordi sæler er så nuttede. Men det er lidt ligesom mariehøns - de er søde lige til det punkt, hvor der er for mange, og de bider, siger Lone Loklindt (R), der også er formand for Miljøudvalget til avisen.
  Artikel i Politiken
  